  Виталий Пронин Вормисьёс пусъемын коньдон премиосын, синпель кузьымъёсын. Почта пыр ыстэм открыткаос котьку шуныт мылкыд ваё. Нош соос сӥземын луизы ке Удмурт шаерлы, Ижлы - кык поллы умойгес луоз. Тазьы малпаз но туэ июль пумын открыткаослы конкурс ялӥз Вылӥ технологиосъя центр. Мылкыдзэ ӟечен лыдъяз но юрттыны соглаш кариськиз Удмуртиысь Правительство. Вожвылъяськонэ пыриськыны быгатӥзы вань мылкыд карисьёс. Жюри кие оглом 30 уж вуиз. Котькудӥз ас сяменыз тунсыко, паймымон. Отысь адӟыны луэ Удмурт шаерлэсь маин улэм-вылэмзэ, данъяськемзэ. Вормисьёсты бырйыны капчи ӧй вал. Но туннэ соослэн нимъёссы тодмо: Алексей Орлов, Елена Волкова но Олег Максимов. Ужъёссы пусъемын 25 сюрс, 15 сюрс но 10 сюрс манет премиен. Проектлэн кивалтӥсез Ольга Орлова верамъя, конкурсэ ыстэм открыткаос пӧлысь ог- люкетэз печате но келямын ни. Соосты али сувениръёсын вуз карон интыосысь шедьтыны луэ. Нош азьланьын вӧлмытӥськозы Ижын ортчылӥсь пӧртэм ужрадъёсын. Элина Васильева Теги: Ижкар  